Kendelse afsagt af Rettens præsident den 31. august 2010 – Babcock Noell mod Fællesforetagendet for Fusionsenergi

(Sag T-299/10 R)

»Særlige rettergangsformer – offentlige kontrakter – udbudsprocedure – afvisning af bud – begæring om udsættelse af gennemførelse – fumus boni juris – uopsættelighed – interesseafvejning«

1. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler (art. 278 TEUF og 279 TEUF; Rettens procesreglement, art. 104, stk. 2) (jf. præmis 11-13)

2. Særlige rettergangsformer – betingelser for antagelse til realitetsbehandling – stævning – formkrav – angivelse af grunden til, at de begærede foreløbige forholdsregler umiddelbart forekommer berettiget – ingen fremstilling af retlige søgsmålsgrunde i stævningen – generel henvisning til andre dokumenter – afvisning [art. 278 TEUF og 279 TEUF; Rettens procesreglement, art. 44, stk. 1, litra c), og art. 104, stk. 3] (jf. præmis 16-20 og 30)

3. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde (art. 278 TEUF og 279 TEUF; Rettens procesreglement, art. 104, stk. 2) (jf. præmis 33)

4. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – økonomisk tab – fortabelse af en chance som følge af udelukkelse af en bydende fra en udbudsprocedure – tab, der kan afhjælpes fuldt ud i forbindelse med hovedsagen eller et erstatningssøgsmål – ingen uafhjælpelig karakter (art. 268 TEUF, 278 TEUF, 279 TEUF og 340 TEUF; Rettens procesreglement, art. 104, stk. 2) (jf. præmis 48-51)

5. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde – økonomisk tab – vurdering under hensyn til virksomhedens størrelse og størrelsen af den koncern, som den tilhører – dommerens beføjelser i sager om foreløbige forholdsregler (art. 278 TEUF og 279 TEUF; Rettens procesreglement, art. 104, § 2) (jf. præmis 14, 52-55 og 57)

6. Særlige rettergangsformer – udsættelse af gennemførelse – foreløbige forholdsregler – betingelser – alvorlig og uoprettelig skade – afgørelse om at udelukke en bydende fra en udbudsprocedure – påvirkning af omdømme – skade, der ikke anses for uoprettelig (art. 278 TEUF og 279 TEUF; Rettens procesreglement, art. 104, stk. 2) (jf. præmis 59)

7. Særlige rettergangsformer – udsættelse af gennemførelse – foreløbige forholdsregler – betingelser – afvejning af samtlige interesser i sagen – krænkelse af sagsøgerens omdømme – forrang for det almene hensyn til Den Europæiske Union frem for sagsøgerens rent reklamemæssige interesse (art. 278 TEUF og 279 TEUF) (jf. præmis 63-68)

Angående

Begæring om udsættelse af gennemførelsen af sagsøgtes beslutninger inden for rammerne af en offentlig udbudsprocedure om ikke at antage sagsøgerens bud og tildele delkontrakt D i kontrakten for levering af ITER Toroidal Field Coils Winding Packs til en anden bydende.

Konklusion

1) Begæringen om foreløbige forholdsregler tages ikke til følge.